EkBass/fiwiki-20250220-pages-articles huggingface dataset:
Jaakob (Jeesuksen veli)

Jaakob oli tärkeä vaikuttaja varhaiskristillisyydessä ja Raamatun Uuden testamentin mukaan Jeesuksen "veli", minkä merkityksestä on kristittyjen keskuudessa erilaisia käsityksiä.Losch, Richard R.: All the People in the Bible: An A-Z Guide to the Saints, Scoundrels, and Other Characters in Scripture, s. 183–184. Wm. B. Eerdmans Publishing, 2008. Kristinuskon varhaisesta vaiheesta lähtien on esiintynyt näkemys, jonka mukaan Jeesuksen äiti Maria olisi pysynyt neitsyenä koko elämänsä ajan, eikä Jaakob olisi ollut Jeesuksen biologinen veli. Tämän näkemyksen mukaan termillä adelphos olisi voitu tarkoittaa Uudessa testamentissa myös serkkua, sukulaista tai läheistä ystävää, tai Jaakob olisi voinut olla Joosefin lapsi aiemmasta liitosta, Jeesuksen velipuoli. Oppi on säilynyt nykyaikana etenkin katolisessa ja ortodoksisessa kristinuskossa, mutta osa protestanteista on hylännyt käsityksen Marian ikuisesta neitsyydestä. Perimätiedon mukaan Jaakob oli Jaakobin kirjeen kirjoittaja, Jerusalemin piispa tai patriarkka, ja ensimmäinen Luukkaan evankeliumissa mainituista seitsemästäkymmenestä. Apostoli Paavali sanoo Jaakobia "seurakunnan tukipilariksi" yhdessä Simon Pietarin ja apostoli Johanneksen kanssa. Joskus Jaakobia on pidetty samana henkilönä kuin Jaakob nuorempi, Jeesuksen opetuslapsi. == Henkilöhistoria == === Jerusalemin seurakunnan johtaja === Vuoden 40 tienoilla Jaakob saapui Jerusalemiin. Hän kohosi sukulaisuutensa ansiosta nopeasti johtoon Pietarin jälkeen. Jaakob hallitsi Jerusalemin seurakuntaa juutalaisella järjestelmällä, vanhempien neuvostolla. Hän esiintyi mahtihahmona ja toimi vanhoillisena voimana ensimmäisen vuosisadan kristinuskossa. === Kuolema === Jaakobin kerrotaan kärsineen marttyyrikuoleman ylipappi Hannas nuoremman toimesta vuonna 62. Häntä kivitettiin, ja surmanisku annettiin vanuttajan nuijalla. Siksi muun muassa Helsingin tuomiokirkon katolla olevassa apostolia esittävässä veistoksessa hahmolla on nuija kädessään. == Jaakobin luuarkku == Vuonna 2002 nykyisen Israelin alueelta löydettiin niin sanottu Jaakobin luuarkku, johon oli kaiverrettu kirjoitus Jaakob Joosefin poika Jeesuksen veli. Edelleen väitellään onko arkku väärennös vai ei. == Jaakob-kirjallisuus == Jaakobia on pidetty Jaakobin kirjeen kirjoittajana. Jaakobin nimiin on myös laitettu seuraavat toiselta vuosisadalta tai myöhemmin peräisin olevat pseudepigrafiset kirjoitukset: * Jaakobin (proto)evankeliumi * Ensimmäinen Jaakobin ilmestys * Toinen Jaakobin ilmestys == Katso myös == *Jaakobin liturgia == Lähteet == == Aiheesta muualla == *Ortodoksi.net / Apostoli Jaakob, Herran veli Luokka:Uuden testamentin henkilöt Luokka:Apostolien tekojen henkilöt Luokka:Jerusalemin historia Luokka:Israelilaiset papit
Moduuli

Moduuli on itsenäinen osa, jollaisista voidaan koota erilaisia kokonaisuuksia. Moduuleista koostuva kokonaisuus on modulaarinen. Moduuli tarkoittaa seuraavia asioita: * moduuli, avaruusaluksen itsenäiseksi yksiköksi irroitettava osa * moduuli, teollisen tuotantoprosessin osa * moduuli, psykologian käsite, mentaalisen prosessin osa * moduuli, roolipelin skenaario * CA-moduuli, television lisälaite salauksenpurkuun * moduulirekka, puoliperävaunullisen kuorma-auton ja perävaunun yhdistelmä. Matematiikassa moduli tarkoittaa seuraavia asioita: * moduli, abstraktin algebran käsite * yksinkertainen moduli, lineaarialgebran käsite * puoliyksinkertainen moduli, lineaarialgebran käsite * moduli, funktioteorian käsite * moduli, ryhmien esitysteorian käsite * modulimuoto, funktioteorian käsite. Rakennustekniikassa moduuli tarkoittaa seuraavia asioita: * kimmomoduuli, elastisuusmoduuli tai Youngin moduuli, rakenteiden lujuusopin termi * moduulimitta, rakennusosien mitoituksen perusyksikkö * moduuli tai kaanon, ihmisruumiin mittasuhteisiin perustuva mittayksikkö: ks. Vitruviuksen mies, Modulor, Canon 60 Tietotekniikassa moduuli tarkoittaa seuraavia asioita: * Pelimoduuli (ROM-moduuli), tallennusväline, jossa muovikuoren sisällä on ROM-muistia * moduuli, tietokoneohjelman toiminnallinen osio * moduulitiedosto, tietokoneen tiedostomuoto (.mod). Konetekniikassa moduuli tarkoittaa seuraavia asioita: * Moduuli, hammasrattaan metristä mittaa, joka kertoo hammasrattaan jaosta ja koosta.
Kansainvälinen rauhanpäivä

Kansainvälinen rauhanpäivä (International Day of Peace) on Yhdistyneiden kansakuntien hyväksymä kansainvälinen vuosipäivä. 21. syyskuuta 2001 YK:n yleiskokouksen päätöksellä 55/282 vuodesta 2002 alkaen kansainvälistä rauhanpäivää vietetään 21. syyskuuta. Kokouksessa ilmoitettiin, että päivä varataan maailman kattavalle aselevolle ja väkivallattomuudelle. ==Historia== Kansainvälistä rauhanpäivää on vietetty ensimmäisen kerran 11. syyskuuta 1981 ja juhlapäivä on ollut sama aina vuoteen 2001 asti, jolloin tapahtui syyskuun 11. päivän iskut. Vuoden 2002 juhlapäivä 21. syyskuuta on myös Jeremy Gilleyn luoman Peace One Day -juhlapäivä. ==Aiheesta muualla== * http://www.un.org/events/peaceday/2005/index.html Luokka:Yhdistyneiden kansakuntien päivät Luokka:Rauha
Bihar

Bihar () on Intian itäosissa sijaitseva osavaltio. Sen pääkaupunki ja suurin kaupunki on Patna. Biharin asukasluku on 103 804 637 ja se on Intian kolmanneksi väkirikkain osavaltio. Sen pinta-ala on 94 163 neliökilometriä (12. suurin) ja viralliset kielet ovat hindi, bhodžpuri, magahi ja maithili. Bihar oli yksi Intian alkuperäisistä osavaltioista maan itsenäistyessä vuonna 1947. Vuonna 2000 se jakautui kahteen osaan: pohjoisosa säilyi Biharina, eteläosasta muodostettiin Jharkhandin osavaltio. Hallinnollisesti Bihar jakautuu yhdeksään divisioonaan ja 38 piirikuntaan. Bihar on maisemaltaan viljavaa tasankoa, jonka Gangesjoki jakaa kahteen osaan. Osavaltion pohjoispuolella kohoaa Nepalin puolella Himalaja. Biharissa vallitsee monsuuni-ilmasto: talvikausi (alimmat lämpötilat tyypillisesti +5..+10 C) jatkuu joulukuusta helmikuuhun, kesä 40–45 asteen helteineen maaliskuusta toukokuuhun. Sateet tulevat lounaismonsuunin myötä kesäkuun ja syyskuun välisenä aikana. Sosiaalisen kehityksen mittareilla mitaten Bihar on Intian kurjimpia. Näitä mittareita ovat esimerkiksi terveyspalveluiden saatavuus, lukutaito, kylien sähköistäminen, syntyvyys ja kuolleisuus sekä imeväiskuolleisuus. Vuosina 1993–1994 tulotaso asukasta kohti oli Intian osavaltioista alhaisin. == Katso myös == * Biharin tulva 2008 == Lähteet == == Aiheesta muualla == *
Čiovo

Čiovo on Kroatialle kuuluva saari Adrianmerellä. Sen pinta-ala on 28,8 neliökilometriä ja asukasluku noin 5 908 vuonna 2011. Saaren korkein kohta, Rudine on 209 metriä merenpinnan yläpuolella. Saari on jaettu hallinnollisesti kolmen kunnan kesken: Split, Trogir ja Okrug. Etäisyys mantereelle on noin kaksi kilometriä, ja saari on yhdistetty Trogirin kaupunkiin nostosillalla. Silta valmistui vuonna 2018 ja sen pituus on 546 metriä. Se maksoi 207 miljoonaa Kroatian kunaa, joka vastaa noin 28 miljoonaa euroa. == Lähteet == == Aiheesta muualla == Ciovo Ciovo
Itse (mytologia)

Itse on ilmeisesti ollut muinaissuomalaisen käsityksen mukaan ihmisen sielun osa, sieluun kuuluva muista osista erillinen henkiolento, sieluolento. Itse- olennosta on tullut nykysuomen pronomini itse. Itsen käsittämisestä henkiolennoksi on jäänyt vain joitakin merkkejä itämerensuomalaiselle kielialueelle, mutta joissain etäsukukielissä sanan "itse" vastine tarkoittaa yksinomaan sielun osaa. Esimerkiksi mordvan kielessä issi on sieluolento, joita oli ihmisellä useita. Itseä saattoi jollain tavoin vastata Luonto, joka useimmiten koettiin sielun ulkopuoliseksi suojelushaltijaksi, mutta joka antoi silti nimensä ihmisen sielun perustavanlaatuiselle piirteelle, luonteelle. Itse on kuin sielun varjo tai varjosielu, se on erillinen minuudesta, mutta rinnakkainen tälle, ikään kuin tämän kuvajainen. Itse voi olla jopa ihmisen ruumiille rinnakkainen kaksoisolento. Itse voi kulkea ihmisen edellä hänen hahmossaan. Edellä kulkeva ihmishahmoinen itse voi aiheuttaa etiäisen. Itse on voitu menettää, jolloin ihmisestä on tullut itsetön. Itsetön ihminen on pahasti sairastunut, kalpea, masentunut tai menettänyt onnensa. Itsen on voinut viedä esimerkiksi paholainen valansa rikkojalta. Vainajat ovat voineet viedä itsen vainajalaan jo ennen ihmisen kuolemaa. Alkoholismi voi myös viedä itsen. Sen perusteella, miten itsen voi menettää, vaikuttaa siltä, että itse tarkoittaisi jotakuinkin itsetuntoa, omakuvaa tai omaatuntoa, jonka esimerkiksi syyllisyydentunto, itseinho tai syvä masennus voi viedä tai turmella. Ennen kuolemaa tai kuolemassa itse on lähtenyt omille teilleen, ja voinut esimerkiksi näyttäytyä kaukanakin oleville eläville sukulaisille. Myös itse on lopulta joutunut vainajalaan. Toisaalta kummitukset, kuten ihtiriekko, saattavat olla ihmisen maailmaan jäänyt itse. Yksi ehdotettu alkuperä ihtiriekko-nimitykselle on murteellinen muoto sanasta itseriekko. ==Lähteitä== * Anna-Leena Siikala: Suomalainen šamanismi (1992) * Martti Haavio: Suomalainen mytologia (1967) * Suomalaisen Kirjallisuuden Seura: Suomen sanojen alkuperä Luokka:Suomalaiset sieluolennot
Krk

Krk on Kroatialle kuuluva saari Adrianmerellä. Se on Adrianmeren toiseksi suurin saari Cresin jälkeen. Krkin pinta-ala on 409 neliökilometriä ja asukasluku noin 16 000. Saaren suurin kaupunki on Krk, jonka asukasluku on 5 491 (2001). Muita saarella sijaitsevia kaupunkeja ovat muun muassa Omišalj ja Baška. Saaren korkein kohta on 556 m korkea Obzova. ==Muuta== Krk saaren topografinen mallin on käytetty tietokonepeleissä: Operation Flashpoint: Cold War Crisis sekä Arma Reforger kuvitteellisella nimellä Everon. == Lähteet == == Aiheesta muualla == Luokka:Kroatian saaret Luokka:Adrianmeren saaret
Sazan

Sazan (italiaksi: Saseno) on viiden neliökilometrin kokoinen saari Albaniassa. Saarella ei ole vakituista asutusta. Muinoin saari tunnettiin nimellä Saso. Vuonna 1864 saari luovutettiin Kreikalle. Vuonna 1914 se joutui Italian haltuun. 10. helmikuuta 1947 lähtien Sazan on kuulunut Albanialle. Se on osa Vlorën maakuntaa. Luokka:Albanian saaret Luokka:Vlorën maakunta
Itse

Itse voi tarkoittaa ainakin seuraavia: * minä filosofiassa * itse, C. G. Jungin mukaan ihmisen kokonaisuus * itse suomalaisessa mytologiassa, ihmisen sielun osa * Itse, Ajattaran albumi vuodelta 2001.
Mayaguana

Mayaguana on Bahaman itäisin saari ja alue. Sen suurin asutuskeskus on Abraham's Bay etelärannikolla. Muita asutuskeskuksia ovat Betsy Bay idässä ja Pirate's Well pohjoisessa. Vuoden 2010 väestönlaskennan mukaan Mayaguanalla oli 277 asukasta. == Lähteet == Luokka:Bahaman saaret Luokka:Bahaman alueet
Ambergris Caye

thumb|San Pedro Ambergris Caye on saari Karibianmerellä. Se kuuluu Belizen valtiolle, jonka suurin saari se on. Saarella on yksi kaupunki, San Pedro. Sen asukasluku on noin 16 000 (2024). Saaren asukkaiden tärkein elinkeino on matkailu. == Lähteet == Luokka:Belizen saaret
Petronius Maximus

Petronius Maximus (noin 396 – 31. toukokuuta 455 Rooma)Petronius Maximus Encyclopædia Britannica. Viitattu 10.12.2021. oli Länsi-Rooman keisari kahden kuukauden ajan maalis–toukokuussa 455. Hänestä tuli keisari Valentinianus III:n murhan jälkeen. Maximuksen sukutaustasta ei tiedetä mitään. Hän aloitti uransa preettorina noin vuonna 411. Tämän jälkeen hän toimi useissa korkeissa viroissa saavuttaen konsulin arvon vuonna 433. Vuonna 443 hän oli konsulina toisen kerran. Vuonna 445 hänelle myönnettiin patriisin arvo (patricius). Tämä ja hänen kaksi konsulivuottaan tekivät hänestä valtakunnan korkea-arvoisimman senaattorin. Maximuksen väitetään olleen mukana juonessa murhata mahtava sotapäällikkö magister militum Aëtius vuonna 454. Hän ja eräs eunukki Heraclius saivat keisarin taivuteltua niin että hän henkilökohtaisesti murhasi Aëtiuksen. Valentinianuksen murhasivat Aetiuksen sotilaat Optila ja Thranstila 16. maaliskuuta 455. Johannes Antiokialaisen mukaan Maximus olisi ollut tämänkin murhan takana. Keisarille ei löytynyt ketään selvää seuraajaa. Keisariutta tavoittelivat Maximuksen lisäksi eräs Maximianus Domninuksen poika, joka oli ollut Aëtiuksen henkivartijana, ja Majorianus, josta tuli keisari vuonna 457. Keisarinna Licinia Eudoxia suosi Majorianusta, mutta Maximus sai keisarillisen palatsin haltuunsa ja pakotti Eudoxian menemään naimisiin kanssaan. Maximus teki Avituksesta magister militumin ja lähetti hänet Toulouseen saamaan apua visigooteilta. Ennen kuin hän ehti perille, Maximus oli jo kuollut. Pari kuukautta sen jälkeen, kun Maximus oli noussut valtaistuimelle, hyökkäsivät vandaalit Geiserikin johdolla Italiaan. Kun roomalaiset saivat kuulla tästä, syntyi paniikki, ja Maximus kuoli mellakassa. Toisen tarinan mukaan Maximuksen tappoi roomalainen sotilas, jonka nimi oli Ursus. Vandaalit ryöstivät Rooman Maximuksen kuoleman jälkeen. == Lähteet == == Kirjallisuutta == * * Luokka:Rooman keisarit Luokka:Roomalaiset henkirikosten uhrit Luokka:390-luvulla syntyneet Luokka:Vuonna 455 kuolleet
Marajó

Marajó on Brasiliassa, Parán osavaltiossa, Amazonjoen suistossa sijaitseva 40 100 neliökilometrin kokoinen maailman suurin joen kasaamista sedimenteistä syntynyt saari. Se on 295 kilometriä pitkä ja 200 kilometriä leveä. Saaresta etelään sijaitsee Belémin kaupunki. Marajósta on löydetty jäänteitä muinaisesta kulttuurista, joka tunnetaan keramiikkaesineistään. Saarella on kaksi vuodenaikaa: erittäin sateinen sadekausi tammikuusta kesäkuuhun, ja hiukan kuivempi kausi heinäkuusta joulukuuhun. Saarella elää satoja lintulajeja kuten rubiini-iibis, ja siellä voi nähdä myös apinoita, alligaattoreita ja anakondia. Marajón suurin taajama on Soure-niminen kalastajakylä. == Lähteet == == Aiheesta muualla == *Marajó Island tourism Luokka:Brasilian saaret Luokka:Pará Luokka:Seulonnan keskeiset artikkelit
Maio

Maio on saari Kap Verdellä, Atlantin valtameressä. Se on osa Sotaventon saariryhmää, jonka itäisin saari se on. Saaren suurin kaupunki on Vila do Maio eli Porto Inglês. Saarella on muun muassa lentokenttä. Luokka:Kap Verden saaret
Sotavento

Sotavento on saariryhmä Kap Verden eteläosassa, Atlantin valtameressä. Saariryhmän neljä suurinta saarta ovat Brava, Fogo, Santiago ja Maio. Brava, Fogo ja Santiago ovat kivisiä ja tuliperäisiä saaria. Maio on saariryhmän itäisin saari ja siellä sijaitsee muun muassa kaupunki Vila do Maio sekä lentokenttä. Pienempiä saaria ovat muun muassa Rombosaaret Bravasta pohjoiseen sekä Santa-Maria Santiagon vieressä. Luokka:Kap Verden saaret
Weizhousaari

Weizhousaari (; pinyin: Wéizhōu Dǎo) on Kiinalle kuuluva saari Tonkininlahdella. Se kuuluu Guangxin maakunnan Beihain prefektuuritason kaupungin Haichengin kaupunkipiirin alueeseen. Weizhousaaren pinta-ala on 25 neliökilometriä. Saari on maakuntansa suurin saari sekä Kiinan suurin ja iältään nuorin vulkaaninen saari. Se on muodostunut aikoinaan peräkkäisten tulivuorenpurkausten laavakertymästä. Saari sijaitsee 67 kilometriä Beihain satamasta etelään, johon matkaan kuluu veneellä 1,5–3 tuntia. Saari on 6,5 kilometriä pitkä pohjoisesta etelään ja 6 kilometriä idästä länteen. Rantaviivaa saarella on 15,6 kilometriä. Saaren nähtävyyksiin kuuluu ranskalaisten vuonna 1869 rakentama katolinen kirkko. == Lähteet== == Aiheesta muualla == Luokka:Kiinan saaret Luokka:Guangxi
Grímsey

pienoiskuva|Grímseyn kirkko Grímsey on saari 40 kilometriä pohjoiseen Islannin pääsaarelta. Saari sijaitsee pohjoisella napapiirillä. Grímsey muodosti vuoteen 2009 asti oman kuntansa, kunnes se liitettiin Akureyriin. Saarta lähin maa-alue on Flateyn saari, joka sijaitsee Grímseystä 39,4 kilometriä etelään. Grímseyn pinta-ala on 5,3 neliökilometriä ja saari on Islannin pohjoisin asutettu alue. Saarella oli 61 asukasta vuonna 2019. Heidän pääasiallinen elinkeinonsa on kalastus. Dalvíkin kylän ja Grímseyn välillä kulkee lautta. Saarella on myös lentokenttä. == Historia == pienoiskuva|Pohjoinen napapiiri Grímseyn saarella Grimsey on ollut asuttu aina viikinkiaikaisesta Islannin asuttamisesta lähtien. Sen etuna ovat olleet runsaat kala- ja lintuvarannot. Legendan mukaan saaren nimi olisi lähtöisin uudisasukkaasta nimeltä Grimur, joka oli purjehtinut sinne Sognin alueelta Norjasta. Nimelle on kuitenkin muitakin selityksiä, jotka nekin liittyvät Skandinaviaan tai Brittein saariin. Varhaisin tallennettu Grimseytä koskeva tieto löytyy Heimskringlasta, jossa mainitaan Norjan kuningas Olavin pyytäneen saarta kesällä 1024 lahjaksi itselleen vastineeksi ystävyydestään islantilaisten kanssa. Islantilaiset kieltäytyivät tarjouksesta saaren luonnonvarojen vuoksi, sillä sen sanottiin pystyvän ruokkimaan kokonaisen armeijan, mistä johtuen se oli parempi säilyttää paikallisten hallinnassa. Kristinuskon saavuttua Islantiin Grimsey oli pääsaaren pohjoisosassa sijainneiden luostarien omistuksessa ja saaren vuokraviljelijöiden oli maksettava heille vuotuinen vuokra kapakalana. 1700-luvun lopulla saaren väestö oli lähellä tuhoutumista suurimman osan miehistä menehdyttyä keuhkokuumeeseen tai merellä sattuneisiin onnettomuuksiin. Väestö kuitenkin selviytyi näistä onnettomuuksista. Aiemmin keskeisimmät elinkeinot omavaraisviljely, linnunmetsästys ja munien keräily ovat syrjäytyneet painopisteen siirryttyä moderniin kalastukseen ja kalanjalostukseen kansainvälisille markkinoille. Myös turismi on noussut yhä merkittävämmäksi elinkeinoksi. Maa saarella kuuluu nykyään joko paikallisille, Akureyrin kaupungille tai Islannin valtiolle. == Lähteet == == Aiheesta muualla == Luokka:Islannin saaret Luokka:Islannin entiset kunnat Luokka:Akureyri
Avitus

Marcus Maecilius Flavius Eparchius Avitus (noin 395 – 456) oli Länsi-Rooman keisari 455–456. Keisari Petronius Maximus teki Avituksesta valtakunnan korkeimman sotilaskomentajan, magister militumin. Avitus lähetettiin neuvottelemaan visigoottien Teoderik II:n kanssa. Maximus kuoli pian tämän jälkeen vandaalien hyökkäyksen yhteydessä sattuneen sekasorron aikana. Teoderik suostutteli Avituksen julistamaan itsensä keisariksi. 9. heinäkuuta 455 Avituksen sotilaat julistivat hänet keisariksi. Hän saapui Roomaan syyskuussa. Kansa ei koskaan kunnolla hyväksynyt Avituksen hallintoa. Hänen epäonnistui torjua vandaalit vuonna 456, ja lopulta vandaalit alkoivat piirittää Roomaa. Nälänhädän ja rahapulan seurauksena Avituksen oli sulatettava kaupungin pronssipatsaita pystyäkseen maksamaan goottisotilailleen. Ricimer ja Majorianus käyttivät tätä hyväkseen ja aloittivat kapinan, jonka jälkeen Avituksen oli paettava Arlesiin. Hän yritti saada Teoderikin puolelleen, mutta tämä oli Espanjassa sotimassa. Avitus sai kuitenkin haalittua kasaan jonkinlaisen armeijan, jonka avulla hän yritti hyökätä Italiaan. Hänet kukistettiin Placentian lähettyvillä. Taistelun jälkeen Avitus sai pitää henkensä ja hänestä tuli Placentian piispa. Avitus pelkäsi kuitenkin henkensä puolesta ja pakeni Galliaan. Tällä matkalla hän kuoli, joidenkin lähteiden mukaan hänet murhattiin. Viennen piispa Pyhä Avitus oli Avituksen lapsenlapsi. == Kirjallisuutta == * * Luokka:Rooman keisarit Luokka:Vuonna 395 syntyneet Luokka:Vuonna 456 kuolleet
Joseph J. Urusemal

Joseph John Urusemal (s. 19. maaliskuuta 1952) oli Mikronesian liittovaltion kuudes presidentti.http://www.fsmgov.org/bio/urusemal.html Urusemal syntyi Woleaissa, Yapin osavaltiossa. Hän valmistui jesuiittojen Xavier High Schoolista Chuukilla vuonna 1976. Hän jatkoi opintojaan Rockhurstin yliopistossa Missourissa ja palasi Mikronesiaan 1982. Hän aloitti työt opettajana Outer Islands High Schoolissa. Urusemal valittiin kongressiin vuonna 1987. Hän nousi nopeasti tärkeään asemaan, ja 11. toukokuuta 2003 hän aloitti kautensa Mikronesian liittovaltion presidenttinä. Häntä oli edeltänyt Leo Falcam. Vuoden 2007 vaaleissa Urusemalin seuraajaksi valittiin Manny Mori, joka astui virkaan välittömästi. == Lähteet == Luokka:Mikronesian federaation presidentit Luokka:Vuonna 1952 syntyneet Luokka:Elävät henkilöt
Anselm Ahlfors

Anselm Ahlfors (29. joulukuuta 1897 Kotka − 13. elokuuta 1974 Jyväskylä) oli suomalainen kreikkalais-roomalaisen tyylin painija ja olympiamitalisti. Ahlfors edusti Kotkan Rientoa, Helsingin Kisa-Veikkoja ja Jyväskylän Voimailijoita. Hän toimi myöhemmin yleisurheilun heittotuomarina. Ammatiltaan hän oli metallisorvaaja. == Saavutuksia == * olympiahopeaa Pariisi 1924 (kreikkalais-roomalainen paini, 58 kg) * olympiakisoissa kahdeksas Amsterdam 1928 (kreikkalais-roomalainen paini, 58 kg) * Pohjoismaiden mestari 1925 (62 kg) * SM-kultaa 1924 ja 1926, hopeaa 1927 * TUL:n mestari 1921 ja 1922 == Lähteet == * Luokka:Suomalaiset olympiamitalistit Luokka:Suomalaiset kreikkalais-roomalaisen tyylin painijat Luokka:Vuonna 1897 syntyneet Luokka:Vuonna 1974 kuolleet
Konstantin I

Konstantin I -nimisiä hallitsijoita ovat olleet: * Konstantin I, Skotlannin kuningas 863–877 * Konstantin I, Vladimirin suuriruhtinas 1216–1218 * Konstantin I, Kreikan kuningas 1913–1917 ja 1920–1922 == Katso myös == * Konstantinus I Suuri, Rooman keisari 306–337
Majorianus

Julius Valerius Majorianus (s. marraskuu 420 – k. 7. elokuuta 461) oli Länsi- Rooman keisari 457–461. Majorianuksen äiti oli magister militum Majorianuksen tytär. Hänen isänsä, jonka nimeä ei tunneta, oli Aëtiuksen palveluksessa. Majorianus itse palveli myös Aëtiuksen alaisena. Vuonna 454 Majorianus luopui sotilasurastaan, mutta keisari Valentinianus III pyysi häntä palaamaan, sillä keisarilla oli vaikeuksia pitää kurissa Aëtiuksen – jonka keisari oli itse murhannut – joukkoja. Majorianuksesta tehtiin comes domesticorum. Kun Valentinianus murhattiin vuonna 455, ei hänellä ollut ketään selvää seuraajaa. Vaikka Majorianus saikin keisarinna Licinia Eudoxian tuen, sai Petronius Maximus kuitenkin lopulta vallan itselleen. Maximus kuoli vandaalien hyökätessä Roomaan, ja uudeksi keisariksi julistautui kenraali Avitus. Avitus ei kuitenkaan saanut vandaaleja kuriin, ja vuonna 456 hänen hallintonsa oli niin epäsuosittu, että Majorianus ja Ricimer kapinoivat Avitusta vastaan. Vaikka Avitus kuoli vuoden 457 alussa, ei Majorianus halunnut heti julistaa itseään keisariksi. Hän ja Ricimer ottivat kummatkin itselleen magister militumin arvon. Tämän viran haltijana Majorianus lähetti armeijan kukistamaan alemanneja. Ehkä tämän voiton jälkeen Majorianus julistautui keisariksi. Valtaistuin oli tuolloin ollut vapaana jo puolisen vuotta. Vuoden 457 lopulla myös Itä-Rooman keisari Leo I tunnusti Majorianuksen Länsi-Rooman augustukseksi. Majorianus hyökkäsi visigoottien kimppuun Galliassa ja sai pian Teoderik II:n kanssa aikaan rauhansopimuksen. Majorianus kukisti myös burgundit. Gallian jälkeen Majorianus suuntasi Espanjaan, jonne hän hyökkäsi vuonna 459. Majorianus suunnitteli suurta hyökkäystä vandaaleja vastaan Afrikassa ja halusi ensin saada Espanjan takaisin valtakunnan piiriin. Vandaalien kuningas Geiserik sai kuitenkin vihiä tästä ja sai kaapattua roomalaisten laivaston, luultavasti roomalaisten petturien ansiosta. Majorianuksen ei auttanut muuta kuin lopettaa sota vandaaleja vastaan ja palata Italiaan. Ricimer käytti Majorianuksen tappiota hyväkseen ja syrjäytti hänet sen jälkeen kun armeija kapinoi 2. elokuuta 461. Erään lähteen mukaan Ricimer ja hänen kannattajansa pahoinpitelivät ja murhasivat Majorianuksen Tortonassa. Ricimer julisti tämän jälkeen erään Libius Severuksen uudeksi keisariksi. == Kirjallisuutta == * * Luokka:Rooman keisarit Luokka:Roomalaiset henkirikosten uhrit Luokka:Vuonna 420 syntyneet Luokka:Vuonna 461 kuolleet
Antti Kasvio

Antti Alexander Kasvio (s. 20. joulukuuta 1973 Espoo) on entinen suomalainen kilpauimari, maailmanmestari ja olympiamitalisti. Kasvio sijoittui 1994 Vuoden urheilija -äänestyksessä toiseksi Jani Sievisen jälkeen. Hän edusti Laaksolahden Viriä. == Ura == Vuonna 1990 Kasvio saavutti nuorten EM-kisoista yhteensä viisi mitalia. Euroopan mestaruuden hän voitti 100 ja 200 metrin vapaauinnissa. 1991 hän oli aikuisten EM-kisoissa 200 metrin vapaauinnissa seitsemäs. Barcelonan olympialaisissa 1992 Kasvio voitti pronssia 200 metrin vapaauinnissa ajalla 1.47,63 ja oli yhdeksäs 400 metrin vapaauinnissa. Pronssi oli Suomen ensimmäinen uinnin olympiamitali 72 vuoteen. Saman vuoden sprintti- EM-kilpailuissa Espoossa hän sai hopeaa 100 metrin sekauinnissa. 4 × 50 metrin sekauintiviestissä Suomi voitti kultaa. Kasvio voitti Sheffieldin EM- kilpailuissa 1993 kultaa 200 metrin vapaauinnissa ajalla 1.47,11 ja 400 metrin vapaauinnissa ajalla 3.47,81. Palman lyhyen radan MM-kilpailuissa hän voitti samana vuonna kultaa 200 metrin vapaauinnissa ja hopeaa 400 metrin vapaauinnissa. Rooman pitkän radan MM-kilpailuissa 1994 hän voitti 200 metrin maailmanmestaruuden ajalla 1.47,32 ja oli samalla ensimmäinen suomalainen uinnin maailmanmestari. 400 metrin vapaauinnissa hän sai hopeaa ajalla 3.48,55. Wienin EM-kilpailuissa 1995 hän saavutti pronssia 200 metrin vapaauinnissa ajalla 1.49,24. Atlantan olympialaisissa 1996 hän oli 200 metrin vapaauinnissa alkuerissä neljästoista. Uintiuransa jälkeen Kasvio on pelannut vesipalloa uintiseura Kuhissa SM-tasolla. Aktiiviaikoinaan hän piti hallussaan Suomen ennätyksiä kaikilla vapaauintimatkoilla 50 metristä 1 500 metriin. Nykyisin hänellä on hallussaan Suomen ennätykset 200–1 500 metrin vapaauintimatkoilla 25 metrin radalla ja 400 metrin vapaauinnissa 50 metrin radalla. Pitkän radan 200, 800 ja 1 500 metrin SE:t rikkoi Matias Koski 2010-luvulla. ==Ennätykset== === 50 metrin rata === Matka Aika Paikka Vuosi 100 m vapaauinti 50,68 Espoo 1991 200 m vapaauinti 1.47,11 Sheffield 1993 400 m vapaauinti 3.47,81 Sheffield 1993 800 metrin vapaauinti 8.10,57 Tampere 1993 1 500 metrin vapaauinti 15.24,69 Tampere 1993 === 25 metrin rata === Matka Aika Paikka Vuosi 100 m vapaauinti 48,22 Tampere 1998 200 m vapaauinti 1.44,14 Pariisi 1992 400 m vapaauinti 3.41,18 Pariisi 1992 800 metrin vapaauinti 7.41,65 Espoo 1995 1 500 metrin vapaauinti 14.46,80 Kuopio 1994 == Perhe == Antti Kasvion isä oli uimari Matti Kasvio ja äiti on uimari Ulla Patrikka. Antti Kasvion isän puolen isovanhemmat olivat uimarit Taisto ja Mila Kasvio. Äidin puolen isovanhemmat Einari Patrikka ja Rauha Patrikka (o.s. Mäkinen) olivat Käkisalmen Uimareiden menestyneimpiä uintiurheilijoita 1930-luvun jälkipuoliskolla. Antti Kasvion tytär Louna voitti kesäkuussa 2021 ensimmäisen Suomen mestaruutensa 400 metrin sekauinnissa. == Lähteet == == Aiheesta muualla == * Ylen Elävä arkisto: Kasvio kauhoi pronssia Barcelonassa Luokka:Suomalaiset olympiamitalistit Luokka:Suomalaiset uimarit Luokka:Suomalaiset vesipalloilijat Luokka:Vuonna 1973 syntyneet Luokka:Elävät henkilöt
Ian McDiarmid

Ian McDiarmid (s. 11. elokuuta 1944 Tayside, Skotlanti) on skotlantilainen näyttelijä. Hän on tehnyt useita roolisuorituksia englantilaisissa ja yhdysvaltalaisissa elokuvissa, televisiosarjoissa ja näytelmissä, ja hänet tunnetaan kenties parhaiten keisari Palpatinen roolista Tähtien sota -elokuvissa. Hän on myös arvostettu teatterinäyttelijä ja on esiintynyt muun muassa Royal Shakespeare Companyssa. == Valikoitu filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1976 The Likely Lads The Likely Lads Vicar 1980 Viettelijän testamentti Richard’s Things Murtovaras 1980 Kuningattaren kirous The Awakening Tohtori Richter 1981 Lohikäärmeentappaja Dragonslayer Veli Jacopus 1983 Jedin paluu Return of the Jedi Palpatine 1983 Gorkin puisto Gorky Park Professori Andrejev 1988 Herrasmieshuijarit Dirty Rotten Scoundrels Arthur 1991 Tsernobyl: viimeinen varoitus Chernobyl: The Final Warning Tohtori Vatisenko 1994 Pimeyden sydämessä Heart of Darkness Tohtori 1995 Kuningas, rakastajatar ja aisankannattaja Restaration Ambrose 1997 Siniset enkelit Touching Evil Professori Donald Hinks 1997 Rebecca Rebecca Coroner 1999 Great Expectations Great Expectations Jaggers 1999 Star Wars: Episodi I – Pimeä uhka Star Wars Episode I: The Phantom Menace Palpatine 1999 Päätön ratsumies Sleepy Hollow Thomas Lancaster 2002 Rikos ja rangaistus Crime and Punishment Pormestari 2002 Star Wars: Episodi II – Kloonien hyökkäys Star Wars Episode II: Attack of the Clones Palpatine 2003 Kaarle II – monarkki myrskyssä Charles II: The Power & Passion Sir Edward Hyde 2004 Imperiumin vastaisku (DVD-versio) The Empire Strikes Back Palpatine 2005 Star Wars: Episodi III – Sithin kosto Star Wars Episode III: Revenge of the Sith Palpatine 2005 Star Wars: A Musical Journey Star Wars: A Musical Journey Juontaja 2019 Star Wars: The Rise of Skywalker Star Wars: The Rise of Skywalker Palpatine Sarjat Sarjat Sarjat Sarjat Vuosi Suomenkielinen nimi Alkuperäinen nimi Rooli 1990 Komisario Morse Inspector Morse Hugo De Vries 1993 Indiana Jones Junior The Young Indiana Jones Chronicles Professori Levi 2004 Erikoisjoukkue Spooks Professori Fred Roberts 2018 Star Wars Rebels Star Wars Rebels Palpatine (ääni) 2018–2020 Star Wars - Seikkailujen Galaksi Star Wars Galaxy of Adventures Palpatine (ääni) 2021–2024 Star Wars: The Bad Batch Star Wars: The Bad Batch Palpatine (ääni) 2022 Obi- Wan Kenobi Obi-Wan Kenobi Palpatine 2022 Star Wars: Tales of the Jedi Star Wars: Tales of the Jedi Palpatine (ääni) ==Aiheesta muualla== * Luokka:Skotlantilaiset näyttelijät Luokka:Skotlantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1944 syntyneet Luokka:Elävät henkilöt Luokka:Tony-palkinnon saajat
Georg Baselitz

Georg Baselitz (s. 23. tammikuuta 1938 Deutschbaselitz) on saksalainen ekspressionistinen taiteilija. == Elämänvaiheet == Georg Baselitz on syntynyt Saksin osavaltiossa ja on alkuperäiseltä nimeltään Hans-Georg Kern. Hän aloitti taideopinnot Dresdenin taideakatemiassa 1955, mutta hänet erotettiin sopimattoman käytöksen takia. Hän jatkoi opintojaan 1956 Itä-Berliinissä. Vuonna 1957 hän muutti länteen ja jatkoi opintoja Länsi-Berliinissä. Vuonna 1961, kun Berliinin muuri rakennettiin, hän otti sukunimekseen syntymäkylänsä nimen. Aamulehti su asiat, sivut 18-19, 11.4.2010 == Taide == Yleisö tuntee Baselitzin ehkä parhaiten taidemaalarina, jonka teoksissa henkilöhahmot on kuvattu ylösalaisin, pää alaspäin. Tällä yksinkertaisella ratkaisulla hän on perinteisiä tekniikoita käyttäen ja kaikille tuttuja aiheita esittäen kyennyt antamaan kuvilleen poikkeuksellista voimaa ja myös yleisempää kiinnostavuutta. Katsoja erehtyy huomaamattaan pohtimaan, miten päin asioiden pitäisi olla, jotta ne eivät olisi väärin päin. Samalla esittävän taiteen ja abstraktin taiteen välisen suhteen tarkasteluun avautuu uusi näkökulma. Taidemaalarina aloittanut Baselitz on vuodesta 1963 lähtien jatkuvasti tehnyt myös metalligrafiikkaa, puupiirroksia ja linoleikkauksia. Baselitzin teoksissa raja grafiikan ja maalauksen välillä on usein häilyvä. Vedoksiin on saatettu jälkeenpäin lisätä väriä käsin, jolloin ne ovat muuttuneet uniikkiteoksiksi. Grafiikassaan Baselitz käsittelee samoja teemoja, jotka hallitsevat hänen maalaustuotantoaan: yksittäisiä henkilöhahmoja, eläimiä, asetelmia ja puita. == Näyttelyitä Suomessa == *Georg Baselitz, 9.9.–30.10.1994, Sara Hildénin taidemuseo, Tampere *Georg Baselitz: Remix, 16.4.–1.8.2010, Helsingin taidemuseo == Lähteet == == Katalogeja == *Georg Baselitz, Druckgrafik 1965-1992, Institut für Auslandbeziehungen ==Aiheesta muualla== * Georg Baselitzin kotisivut Luokka:Saksalaiset taidemaalarit Luokka:Vuonna 1938 syntyneet Luokka:Elävät henkilöt
Phoenixsaaret

Phoenixsaaret ovat ryhmä atolleja Kiribatissa Tyynellämerellä. Ne sijaitsevat Gilbertsaarista itään ja Linesaarista länteen. Ryhmä koostuu kahdeksasta atollista, joista seitsemän on asumattomia. Ryhmän suurimmalla, pohjoisimmalla sekä ainoalla asutulla atollilla Abariringalla oli 20 asukasta vuonna 2015. Muuten ryhmän saaret ovat asumattomia. Ryhmän kahdeksan atollia ovat: *Abariringa (myös "Canton", "Kanton") *Birnie *Enderbury *Manra *McKean *Nikumaroro *Orona *Rawaki thumb|left|250px|Kartta Phoenixsaarista == Lähteet == == Aiheesta muualla == Luokka:Kiribatin saaret
Henry Schradieck

Henry Schradieck (1846–1918) oli saksalainen viulisti, soitonopettaja ja säveltäjä. ==Elämä== Schradieck syntyi Hampurissa, Saksassa. Opiskeltuaan viulunsoittoa isänsä johdolla alle kaksi vuotta hän esiintyi ensi kerran viulistina viiden vanhana. 1854 hän pääsi Brysselin konservatorioon. Sieltä hän lähti opiskelemaan Leipzigiin kuuluisan Ferdinand Davidin kanssa, jonka jälkeen hän sai hänen ensimmäisen soolokiinnityksen Bremenissä 1864. Sinä vuonna hänet määrättiin viulunsoiton opettajaksi Moskovan konservatorioon, mutta hän palasi kolme vuotta myöhemmin Saksaan Hampurin filharmonisen hienosto-orkesterin konserttimestariksi. Vuonna 1874 hän palasi Leipzigiin Gewandhausin orkesterin konserttimestariksi ja opettamaan konservatorioon. Vuonna 1883 hän meni Yhdysvaltoihin ruvetakseen Cincinnatin musiikkikorkeakoulun professoriksi. Hän jäi sinne vuoteen 1889 asti, jolloin hän palasi Hampuriin aiempaan asemaansa. Vuonna 1898 hän palsi Yhdysvaltoihin pysyvästi ja kiinnittyi erilaisiin opetusasemiin New Yorkissa ja Philadelphiassa kuolemaansa asti. ==Tuotokset== Hänen pedagogimaisia sävellyksiään käyttävät viulistit ympäri maailmaa. Hänen järjestelmälliset sormiharjoituksensa takaavat hänen kehittämänsä nykyaikaisen viulutekniikan merkityksen. Hänet tunnettiin paremmin viulistina ja soitonopettajana, mutta hän oli myös säveltäjä. Pieni romanssi viululle ja pianolle Gorno Memorial Music Libraryssä todistaa, että hän uhrasi aikaa säveltämiseenkin. Säveltämisajankohtaa ei tiedetä. Luokka:Saksalaiset säveltäjät Luokka:Saksalaiset viulistit Luokka:Vuonna 1846 syntyneet Luokka:Vuonna 1918 kuolleet
Carl Gustav von Rosen

thumb|Bengt Nordenskiöld ja Carl Gustaf von Rosen. Carl Gustav von Rosen (19. elokuuta 1909 Helgesta, Ruotsi – 13. heinäkuuta 1977 Gode, Ogaden, Etiopia) oli ruotsalainen kreivi ja seikkailija-lentäjä, joka lensi muun muassa avustus- ja sotilaallisissa tehtävissä. Hän oli Eric von Rosenin poika. Von Rosen sai lentolupakirjan vuonna 1929 ja vieraili Etiopiassa marraskuussa 1930 keisari Haile Selassien kruunajaisissa. Hän oli yhdysvaltalaisen afroamerikkalaisen lentäjän John C. Robinsonin ohella merkittävä vaikuttaja Etiopian ilmavoimien laajentamisessa vuosina 1935-1936 ennen Abessinian sotaa ja sen aikana. Robinson ja von Rosen eivät kuitenkaan kyenneet kunnolla yhteistyöhön keskenään. Robinsonin elämäkerran kirjoittajan Thomas E. Simmonsin mukaan Robinson kerran iski von Rosenin tajuttomaksi, koska tämä oli sanonut, ettei halunnut toimia mustan miehen lentoperämiehenä. Von Rosen osallistui vapaaehtoisena talvisotaan Lentolaivue 44:ssä Bristol Blenheim -koneella. Von Rosen hankki ilmavoimille kolme konetta: hän osti sukulaiseltaan lainaamallaan 250 000 kruunulla Douglas DC-2 -koneen (Hanssin- Jukka) entiseltä työnantajaltaan KLM-lentoyhtiöltä Alankomaista. Kaupan päälle von Rosen sai kaksi Koolhoven F.K.52 -lentokonetta. Hänelle myönnettiin talvisodan jälkeen 3. luokan Vapaudenristi palveluksistaan Suomen hyväksi. Toisen maailmansodan aikana von Rosen pyrki Yhdistyneen kuningaskunnan ilmavoimiin lentäjäksi, mutta ei päässyt, koska hänen tätinsä Carin (1888–1931) oli ollut Hermann Göringin vaimo. Toisen maailmansodan päätyttyä Etiopian keisari Haile Selassie pyysi von Rosenia Etiopian ilmavoimien pääkouluttajaksi. Von Rosen suostui tehtävään, ja vuonna 1946 hän perusti lentokoulun Debre Zeitiin. Koulun henkilökunta koostui pääasiassa aiemmin Ruotsin ilmavoimissa palvelleista. Von Rosen palasi vuonna 1956 Ruotsiin turhauduttuaan muun muassa alaisensa Assefa Ayenen yrityksiin saada hänet pois tehtävästä. Läksiäislahjaksi hän sai keisarilta 200 aarin maa-alueen läntisessä Etiopiassa.von Rosen H. 2017, s. 110-111Spencer 2006, s. 173 1950-, 1960- ja 1970-luvuilla von Rosen lensi useissa avustuslento-operaatioissa Afrikassa. Biafran sotaan hän osallistui kapinallisten puolella jäätyään eläkkeelle Transair-lentoyhtiön palveluksesta. Hänen johdollaan viiden ruotsalaisen Malmö MFl-9B Militrainer -lentokoneen ryhmä tuhosi Nigerian ilmavoimien hävittäjiä suoraan lentokentilleen käyttäen tukikohtinaan maantiesuoria.Von Rosen H. 2017, s. 163-164 Vuosina 1975–1977 hän pudotti ruoka-apua Etiopiaan useilla MFI-17-koneilla. Biafran johto myönsi von Rosenille everstin arvon, koska hän toimi maan ilmavoimien virkaatekevänä päällikkönä ja kieltäytyi kenraalin arvosta. Von Rosen kuoli somalisissien iskussa Ogadenin sodan aikana 13. heinäkuuta 1977 Godessa Etiopiassa. Hänet on haudattu Gulalen hautausmaalle Addis Abebaan. == Lähteet == * * * * Swedish Voluntary Aviators – Luutnantti Carl-Gustaf von Rosen Håkans aviation page === Viitteet === Luokka:Biafra Luokka:Etiopialaiset lentäjät Luokka:Ruotsalaiset lentäjät Luokka:Ruotsalaiset kreivit Luokka:Vuonna 1909 syntyneet Luokka:Vuonna 1977 kuolleet Luokka:Palkkasotilaat
Gilbertsaaret

Gilbertsaaret ovat ryhmä atolleja ja korallisaaria Tyynellämerellä. Ne kuuluvat Kiribatiin. Gilbertsaaria olivat asuttaneet mikronesialaiset vuosisatoja ennen kuin eurooppalaiset löysivät saaret 1700- ja 1800-luvuilla. Gilbertsaarten ryhmä muodostuu seuraavista atolleista ja saarista: *Abaiang *Abemama *Aranuka *Arorae *Beru *Butaritari *Kuria *Maiana *Makin *Marakei *Nikunau *Nonouti *Onotoa *Tabiteuea *Tamana *Tarawa == Lähteet == == Aiheesta muualla == Luokka:Kiribatin saaret
Linesaaret

Linesaaret ovat saariryhmä Tyynellämerellä Havaijin eteläpuolella. Suurin osa ryhmän saarista kuuluu Kiribatiin, mutta kolme Linesaarten saarta ovat Yhdysvaltain hallinnassa. Kaikki Yhdysvalloille kuuluvat Linesaaret (Palmyran atolli, Kingmanin riutta ja Jarvis) ovat asumattomia. Linesaarten maapinta-ala on yhteensä noin 500 km2. Saariryhmän kaikki saaret ovat muodostuneet korallista, mutta vain kuusi niistä on varsinaisia, laguunin sisältäviä atolleja. Linesaarista vakituista asutusta on vain Kiribatiin kuuluvilla Kiritimatin ja Tabuaeranin atolleilla sekä Terainan saarella. Seuraavat Linesaaret kuuluvat Kiribatiin: * Kiritimati * Tabuaeran * Teraina * Malden (asumaton) * Starbuck (asumaton) * Flint (asumaton) * Vostok (asumaton) * Caroline (asumaton) == Lähteet == Luokka:Kiribatin saaret
Malden

Malden on Kiribatiin kuuluva asumaton saari Tyynellämerellä. Sitä lähin maa- alue on siitä noin 204 kilometrin päässä sijaitseva asumaton Starbuckin saari. Lähin asuttu paikka on 450 kilometrin päässä sijaitseva Tongareva. George Anson Byron löysi Baldenin 30. heinäkuuta 1825. == Lähteet == Luokka:Kiribatin saaret
Artikkeli (kirjallisuus)

Artikkeli tarkoittaa lyhyttä tai keskipituista asiatekstiä, joka yleensä käsittelee jotain rajattua aihetta tai teemaa ja on osa jotain suurempaa tekstien kokonaisuutta. Sana on johdettu latinan kielen sanasta articulus, jolla on myös pientä osaa tarkoittava merkitys. Esimerkiksi sanoma- ja aikakauslehtien sisällön pääosa (mainoksia, mielipidekirjoituksia ym. lukuun ottamatta) koostuu yleensä lehtiartikkeleista. Myös tietosanakirjat koostuvat artikkeleista. Tieteellisessä lehdessä tai yleensä myös tietosanakirjassa julkaistavaa artikkelia koskevat erityiset vaatimukset. Artikkelin sisällön täytyy olla tieteelliset normit täyttävä: perustua tieteelliselle tutkimukselle sekä mainituille lähteille. Tutkimuksen menetelmien täytyy olla kuvailtu ja siten tulosten muiden tarkistettavissa. Tiedeartikkeleissa käytetään usein vakiintunutta tieteellisen artikkelin rakennetta, tyypillisesti niin sanottua IMRD-rakennetta. Tieteelliset artikkelit läpikäyvät vertaisarvioinnin eli peer review'n, jossa saman alan tutkijat tarkastavat artikkelin ennen sen julkaisua. He eivät muokkaa artikkelin sisältöä, mutta tarkistavat, että se täyttää tieteellisyyden kriteerit, ja voivat antaa kirjoittajille palautetta artikkelin kehittämiseksi julkaisukelpoiseksi. Osa tieteellisistä artikkeliluonnoksista hylätään, vain osa hyväksytään painettuun tai sähköisesti julkaistuun tieteelliseen julkaisuun. Esimerkiksi arvostettu tiedejulkaisu Nature kertoo hyväksyvänsä noin 8 prosenttia heille viikoittain lähetetyistä 200 artikkelikäsikirjoituksesta. ==Lähteet== Luokka:Tietokirjallisuuden lajityypit Luokka:Lehdistö Luokka:Seulonnan keskeiset artikkelit
Thulin LA

Thulin LA oli kaksitasoinen, kaksipaikkainen yksimoottorikone. Sen suunnitteli Enoch Thulin Ruotsissa noin vuonna 1917 Thulin L- ja E-tyyppien pohjalta. L- ja E-tyypin koneet taas oli suunniteltu saksalaisen Albatros B.II -koneen pohjalta, kuten N.A.B. Albatroskin. Suunnittelukriteereinä oli korvata raskas Mercedes-moottori kevyemmällä Thulin A -koneella, mutta siinä ei täysin onnistuttu. Thulin LA -konetta käytettiin Ruotsin lisäksi ainakin Hollannissa (10 kpl) ja Suomessa (1 kpl). Lisäksi sillä lennettiin ensimmäisiä matkustajalentoja Ruotsin ja Tanskan välillä huhtikuussa 1919. Thulin LA -tyyppiä valmistettiin yhteensä noin 15 kappaletta. ==Tekniikkaa== * Kärkiväli: 11,60 m * Pituus: 7,50 m * Lentopaino: 965 kg * Moottori: 90 hv:n 9-sylinterinen pyörivä tähtimoottori Thulin A ==Suorituskyky== * Huippunopeus: 110 km/h * Toiminta-aika: 4 h ==Käyttö Suomessa== Suomen ilmavoimat (Suomen valkoinen armeija) sai lahjoituksena Ruotsista tukkukauppias G. Svenssonilta keväällä 1918 yhden Thulin LA -koneen, jonka valmistenumero oli LA13. Koneen tunnus oli vuoden 1918 rekisterissä F5 ja vuoden 1918–1919 rekisterissä A.53/18. Kone saapui Turkuun laivalla 5. toukokuuta 1918, ja se siirrettiin kesäkuussa Lento-osasto I:lle ja marraskuussa Lento-osasto V:lle. Konetta käytettiin pääasiassa koulukoneena ilmavoimien alkuaikojen lentäjien opetellessa lentämään. Se tuhoutui moottorihäiriön aiheuttamassa pakkolaskussa Helsingin Pohjoissataman jäällä helmikuussa 1919. Tyyppi oli Suomessa käytössä vuosina 1918–1919. ==Lähteet== * Kalevi Keskinen, Kyösti Partonen, Kari Stenman, Suomen Ilmavoimat I 1918-27, 2005. ISBN 952-99432-2-9. * Kalevi Keskinen, Kari Stenman, Klaus Niska, Suomen ilmavoimien lentokoneet 1918-1939, Tietoteos, 1976. LA Luokka:Ruotsalaiset tiedustelukoneet Luokka:1910-luvun tiedustelukoneet
Bountysaaret

Bountysaaret (engl. Bounty Islands) on saariryhmä eteläisellä Tyynellämerellä. Ne kuuluvat Uudelle-Seelannille ja sijaitsevat noin 670 kilometriä itään Uuden-Seelannin Eteläsaaresta. Saarilla ei ole ihmisasutusta. 1800-luvulla saarten vesialueet olivat suosittua valaanpyyntialuetta. Ryhmään kuuluu kolmetoista saarta sekä lukuisia luotoja. Koko saariryhmän pituus on vain viisi kilometriä. Saarten korkein kohta nousee 90 metriä merenpinnan yläpuolelle. Ryhmä jakautuu kahteen pienempään ryhmään, läntiseen ja itäiseen ryhmään. Saaret löysi William Bligh vuonna 1788, vain kuukausia ennen kuuluisaa Bountyn kapinaa, ja ne nimettiin hänen aluksensa HMS Bountyn mukaan. Saarilla asuu runsaasti pingviinejä ja albatrosseja. Saaret kuuluvat Unescon maailmanperintökohteeseen Uuden-Seelannin subantarktiset saaret vuodesta 1998. == Lähteet == Luokka:Uuden-Seelannin saaret
Eteläsaari

Uuden-Seelannin Eteläsaari, lyhyemmin Eteläsaari (, maoriksi Te Waipounamu tai Te Waka a Māui), on toinen Uuden-Seelannin kahdesta pääsaaresta. Cookinsalmi erottaa sen toisesta pääsaaresta, Pohjoissaaresta. Eteläsaaren pinta-ala on 151 757 neliökilometriä, mikä tekee siitä maailman 12. suurimman saaren. Eteläsaarella Etelä-Alppien vuoristossa sijaitsee Uuden-Seelannin korkein kohta, 3 724 metriin yltävä Mount Cook. 1800-luvulla Eteläsaarta kutsuttiin ”Keskisaareksi” (Middle Island), sillä nimi ”Eteläsaari” viittasi Stewartinsaareen eli Rakiuraan. Asukasluvultaan Eteläsaaren suurin kaupunki on Christchurch noin 350 000 asukkaallaan (2013). Toiseksi suurin on puolestaan Dunedin, 120 246 asukasta (2013). Saarella on kaksi yleisesti käytössä olevaa maorinkielistä nimeä. Te Waipounamu on ollut virallinen nimi lokakuusta 2013 lähtien, ja tarkoittaa sananmukaisesti "viherkiven vedet", joka viittaa siihen että saarelta lohittiin pounamua. Toinen nimi, Te Waka a Māui, tarkoittaa "Mauin kanoottia", ja perustuu polynesialaisessa mytologiassa esiintyvään tarinaan siitä, että Maui seisoi veneessään ja kalasti saaret merestä. == Eteläsaaren alueita == * Canterbury * Marlborough * Nelson * Otago * Southland * Tasman * West Coast == Eteläsaaren kaupunkeja == *Alexandra *Ashburton *Blenheim *Christchurch *Dunedin *Invercargill *Greymouth *Hokitika *Kaiapoi *Kaikoura *Lyttelton *Methven *Nelson *Oamaru *Omarama *Queenstown *Te Anau *Timaru *Waipara *Wānaka *Westport == Lähteet == == Aiheesta muualla == Luokka:Uuden-Seelannin saaret Luokka:Seulonnan keskeiset artikkelit
Pohjoissaari

Uuden-Seelannin Pohjoissaari, lyhyemmin Pohjoissaari (, ), on toinen Uuden- Seelannin kahdesta pääsaaresta. Cookinsalmi erottaa sen Uuden-Seelannin toisesta pääsaaresta, Eteläsaaresta. Pohjoissaarella sijaitsevat muun muassa Uuden-Seelannin suurin kaupunki Auckland ja Uuden-Seelannin pääkaupunki Wellington. Uuden-Seelannin asukkaista asuu Pohjoissaarella noin 76 prosenttia. Pohjoissaari on pinta-alaltaan maailman 14. suurin saari. Saaren maorinkielinen nimi tarkoittaa sananmukaisesti "Mauin kala", ja viittaa tarinaan polynesialaisessa mytologiassa, jonka mukaan Maui kalasti saaren merestä. Maorinkielinen nimi on ollut virallinen lokakuusta 2013 lähtien. Pohjoissaarella sijaitsevat muun muassa seuraavat kaupungit: *Auckland *Cambridge *Coromandel *Foxton *Gisborne *Hamilton *Hastings *Huntly *Kerikeri *Masterton *Matamata *Napier *New Plymouth *Pahiatua *Palmerston North *Paraparaumu *Raglan *Rotorua *Stratford *Taupo *Tauranga *Thames *Wellington == Lähteet == == Aiheesta muualla == Luokka:Uuden-Seelannin saaret Luokka:Seulonnan keskeiset artikkelit
Stewartinsaari

Stewartinsaari (engl. Stewart Island, maoriksi Rakiura) on Uuden-Seelannin kolmanneksi suurin saari Etelä- ja Pohjoissaaren jälkeen. Se sijaitsee noin 30 kilometriä Eteläsaaren eteläpuolella. Saarella on noin 390 asukasta, joista suurin osa asuu Obanin kylässä. ==Maantiede== Stewartinsaari on Pohjois- ja Eteläsaaren jälkeen Uuden-Seelannin kolmanneksi suurin saari. Saaren väestö asuu pääasiassa Obanin kalastajakylässä. Maantieteellisen sijaintinsa takia alueella näkyy usein revontulia. Stewartinsaaren erottaa Eteläsaaresta Foveaux’nsalmi. Saaren pinta-ala on 1 746 neliökilometriä. Saaren linnustoon kuuluvat esimerkiksi tui, kaka, ruskokiivi ja keltasilmäpingviini. 1900-luvulla saarelle istutettiin saksanhirviä ja valkohäntäpeuroja, jotka ovat tuhonneet saaren kasvistoa. Vuonna 2002 perustettiin Rakiuran kansallispuisto, joka kattaa noin 85 prosenttia saaren pinta-alasta. ==Historia== Maorien perimätiedon mukaan Stewartinsaari syntyi Mauin kanootin eli Eteläsaaren ankkurista. Tähän tarinaan viittasi myös saaren alkuperäinen maorinkielinen nimi Te Punga o Te Waka a Maui. Tunnetumpi maorinkielinen nimitys saarelle on kuitenkin Rakiura. Moanmetsästäjät ovat asuttaneet saarta ilmeisesti jo 1200-luvulta lähtienLonely Planet 2008, s. 676.. Ensimmäisistä asukkaista ei kuitenkaan tiedetä paljoa. Rannikolle pystytetyt asutukset eivät olleet suuria ja saarta lienee käytetty ajoittain pakopaikkana Eteläsaaren sodilta. Ensimmäinen eurooppalainen alueella oli tutkimusmatkailija James Cook, joka purjehti Eteläsaaren ja samalla Stewartinsaaren ympäri vuonna 1770. Hän ei kuitenkaan saanut selville, oliko Stewartinsaari erillinen saari vai Eteläsaareen kuuluva niemimaa. Hän päätyi lopulta siihen, että kyseessä oli niemimaa ja hän antoi sille nimen South Cape. Vuonna 1809 hylkeenpyyntialus Pegasus tuli alueelle ja saari nimettiin laivan komentavan upseerin William Stewartin mukaan Stewartinsaareksi. Stewartinsaari ja sen läheiset pienet saaret ostettiin maoreilta vuonna 1864 noin 6 000 punnan hintaan. Saarelle kehittyi sittemmin hylkeenpyynti-, puu- ja laivanrakennusteollisuutta. Nykyisin saaren talous on pitkälti riippuvainen turismista ja kalastuksesta.Lonely Planet 2008, s. 677. == Lähteet == * === Viitteet === == Aiheesta muualla == Luokka:Uuden-Seelannin saaret